1990ರ ದಶಕದ ಕೊನೆಯಲ್ಲಿ, ಬ್ರೆಟ್‌ ಲೀ ಆಸ್ಟ್ರೇಲಿಯಾ ತಂಡಕ್ಕೆ ಸೇರ್ಪಡೆಯಾಗಬೇಕೆಂಬ ಕರೆಗಳು ಬರತೊಡಗಿದವು. 1999ರಲ್ಲಿ ಪಾಕಿಸ್ತಾನದ ವಿರುದ್ಧದ ಟೆಸ್ಟ್‌ ಸರಣಿಯಲ್ಲಿ ಅಂತಿಮ 14 ಆಟಗಾರರ ಪೈಕಿ ಬ್ರೆಟ್‌ ಲೀ ತರುವಾಯ ಆಯ್ಕೆಯಾಗಿದ್ದರು. ಆದರೆ ಅಂತಿಮ 11 ಆಟಗಾರರ ತಂಡದಲ್ಲಿ ಅವರು ಸೇರ್ಪಡೆಯಾಗಲು ವಿಫಲರಾದರು. ಆನಂತರ, ಭಾರತ ವಿರುದ್ಧದ ಟೆಸ್ಟ್‌ ಸರಣಿಯಲ್ಲಿ ಬ್ರೆಟ್‌ ಲೀ 12ನೆಯ ಆಟಗಾರರಾಗಿದ್ದರು. ಆದರೂ, ಡಿಸೆಂಬರ್ 1999ರಲ್ಲಿ ಆಸ್ಟ್ರೇಲಿಯಾ ಪರ ಬ್ರೆಟ್‌ ಲೀ ತಮ್ಮ ಟೆಸ್ಟ್‌ ಚೊಚ್ಚಲ ಪ್ರವೇಶವನ್ನು ಪ್ರವಾಸಿ ಭಾರತೀಯರ ವಿರುದ್ಧ ಆರಂಭಿಸಿ ಆಸ್ಟ್ರೇಲಿಯಾದ 383ನೆಯ ಟೆಸ್ಟ್‌ ಕ್ರಿಕೆಟಿಗರಾದರು.